جمهور باشلیغی رجب طیب ایردوغان باشچیلیگیده گی یوکسک عسکری کینگش اعضالری، پایتخت انقره ده جایلشگن تورکیه جمهوریتی نینگ قورووچیسی مصطفی کمال آتاتورک نینگ آبده مزاری گه باریب زیارت قیلدی.
ایردوغان بو جایده آبده قبر خاص کتابچه سی گه شولرنی یازیب قول قویدی:
"عزیز آتاتورک، کینگش اعضالری بولیب 2022 ییلی جلسه سی طفیلی حضورینگ گه کیلگن میز. سیز جناب عالی و قهرمان شهیدلریمیزنی رحمت بیلن یاد ایتیب، کینگش جلسه میزنینگ خیرلرگه وسیله بولیشینی تیله یمن. بیزگه سیزنی امانتینگیز بولمیش تورکیه جمهوریتی، ایسّیق توقنه شوولر یوز بیریب تورگن حساس بیر پیتده منطقه نینگ برقرارلیک و ایشانچ رمزی بولیب رواجلنیش گه دوام ایتماقده دیر.
قهرمان اردومیز وظیفه سینی مسؤلیتی، انتظام، هر ساحه ده تاباره کوپه ییب بارگن قورقیتووچی کوچی و دموکراتیک اسسالرگه صداقتی بیلن ملتیمیزگه ایشانچ بیرماقده دیر. تروریزم گه قرشی کوره ش قاله ویرسه چیگره تشقریسی عملیاتلری گه قدر تورلی جبهه ده قولگه کیریتیلگن اوستون یوتوق تورکیه قوراللی کوچلری نینگ کوچینی، تاثیرینی و استعدادینی آچیق شکلده اورته گه قویماقده دیر. روحینگ شاد بولسین."
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
